《东坡墨竹为陈耻庵题》
明代·张弼

东坡写竹不求工，格度自与书法通。干如小篆叶如籀，石棱飞白真如邕。

典酣谭笑驱造化，墨花乱洒皆清风。区区指点求彤似，俗夫有眼无神瞳。

忆昔南安寺中壁，曾辱先生洒香墨。謟夫欲献侂冑家，翩然飞入钱塘碧。

钱塘山水更清妍，韩庄鸡犬无颜色。此图今置德星堂，千载奇珍遇真识。

东海先生歌且谣，墨君阁下闻仙笛。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。